後兵

喺國際象棋入面，後兵係指一隻兵，佢喺其他同色嘅兵後面，而且冇辦法安全咁前進。喺右圖，c6嗰隻黑兵就係一隻後兵啦。

缺點 

後兵一般嚟講都係位置上嘅弱點，因爲其他兵守護唔到佢，同埋對手可以擺啲棋喺兵前面嘅窿嗰度，唔驚俾啲兵攻擊而搞到要撤退。後兵亦都阻住己方嘅城堡同埋皇后攻擊後兵前面嘅敵方棋。

如果後兵係喺半開直行上面嘅話，咁就更加危險啦，因爲對方嘅城堡同埋皇后可以好輕易咁攻擊隻後兵。如果派其他棋去守護隻後兵嘅話，咁嗰隻棋嘅力量就被削弱咗啦，因爲佢要保護隻兵唔可以分身去做其他嘢。

實際棋局 

係現代開局理論入面，有啲開局其中一個玩家會專登整隻後兵，作爲交換佢會獲得其他方面嘅好處，例如主動權或者好啲嘅開局發展。西西里防禦嘅 Sveshnikov後續就係一個好好嘅例子。

1. e4 c5 2. Nf3 Nc6 3. d4 cxd4 4. Nxd4 Nf6 5. Nc3 e5!? 6. Ndb5 d6 之後，黑棋有一隻後兵，但係白棋而家要撤走 b5隻騎士，同埋放棄中間嘅發展：7. Bg5 a6 8. Na3 b5 9. Bxf6 gxf6! 10. Nd5

連兵
 疊兵
 孤兵
 兵結構

國際象棋